ติดตามสถานการณ์น้ำ โครงการแก้ไขปัญหาขาดแคลนน้ำในพื้นที่ 4 จังหวัดภาคตะวันออกเฉียงเหนือ ช่วยเหลือเกษตรกร
พลเอก ประวิตร วงษ์สุวรรณ รองนายกรัฐมนตรี ในฐานะผู้อำนวยการกองอำนวยการน้ำแห่งชาติ ลงพื้นที่ติดตามสถานการณ์น้ำและโครงการแก้ไขปัญหาขาดแคลนน้ำในพื้นที่ 4 จังหวัดภาคตะวันออกเฉียงเหนือ ได้แก่ จังหวัดสกลนคร นครพนม กาฬสินธุ์ และร้อยเอ็ด พร้อมทั้งเยี่ยมเยียนพบปะประชาชนพลเอก ประวิตร ติดตามโครงการก่อสร้างระบบเครือข่ายน้ำหนองหวาย ตำบลหนองลาด อำเภอเมือง จังหวัดสกลนคร ซึ่งระบบเครือข่ายน้ำดังกล่าวทำงานด้วยพลังงานแสงอาทิตย์ มีขนาดกำลังผลิต 600 ลบ.ม.ต่อชั่วโมง เพื่อแก้ปัญหาภัยแล้งและบรรเทาความเดือดร้อนให้กับประชาชน โดยสามารถเพิ่มประสิทธิภาพการกระจายน้ำให้ภาคการเกษตรได้หลายพันไร่พลเอก ประวิตร ไปยังนครพนม ติดตามโครงการประตูระบายน้ำธรณิศนฤมิต ครอบคลุมพื้นที่ชลประทาน 78,600 ไร่ ซึ่งโครงการประตูระบายน้ำแห่งนี้ หรืออีกชื่อหนึ่งคือ "โครงการน้ำก่ำ" เป็นโครงการอันเนื่องมาจากพระราชดำริ รัชกาลที่ 9 ซึ่งกรมชลประทาน สามารถกักเก็บน้ำ เพื่ออุปโภคบริโภคและการเกษตรได้ตลอดทั้งปี รวมทั้งยังแก้ไขปัญหาภัยแล้งและบรรเทาความเดือดร้อนของประชาชน จากภาวะน้ำท่วมพื้นที่เพาะปลูกได้อีกด้วย สำหรับในปีงบประมาณ 2566 จะมีโครงการเชื่อมต่อการบริหารจัดการน้ำกับหนองหาร จังหวัดสกลนคร เพื่อยกระดับการพัฒนาให้มีความสมบูรณ์มากยิ่งขึ้นด้วย พลเอก ประวิตร ยืนยันว่า รัฐบาลมีความห่วงใยต่อพี่น้องประชาชนและพร้อมที่จะให้ความช่วยเหลืออย่างเต็มที่ และขอบคุณประชาชนที่ให้ความร่วมมือกับภาครัฐในการพัฒนาและแก้ไขปัญหาน้ำไปด้วยกัน ส่งผลให้โครงการประสบผลสำเร็จตามนโยบายของรัฐบาลและขอบคุณเจ้าหน้าที่ทุกคนที่ทำงานด้วยความเสียสละ ทุ่มเทเพื่อช่วยเหลือพี่น้องประชาชน รวมทั้งขอให้ประชาชนและเจ้าหน้าที่ปลอดภัยจากโควิด-19